مارييت
['Samsam22', 'Ramsis II', 'MenoBot', 'GhalyBot', 'InternetArchiveBot', 'VolkovBot', 'WikitanvirBot', 'Luckas-bot', 'CommonsDelinker', 'DSisyphBot', 'Esperfulmo', 'Meno25', 'YFdyh-bot', 'RebeL', 'M777', 'LucienBOT', 'Raafat', 'Makecat-bot', 'Xqbot', 'RedBot', 'Addbot', 'Idioma-bot']
مارييت باشا تمثال نصى لمارييت فى متحف اللوفر فرانسوا اوجست فرديناند مارييت اخد لقب باشا واتعرف فى مصر بإسم مارييت باشا بالفرنساوى françois auguste ferdinand mariette بولون سور مير فرنسا فبراير القاهره يناير عالم مصرولوجيا ومكتشف اثارات فرنساوي كبير عمل حفريات كتيره فى نواحي مصر اللى كشفت الكتير من المعلومات المتعلقه بالفترات القديمه بالذات فى التاريخ الفرعوني انقذ أثار مصر من السرقه والتبديد بتصنيفها وحفظها فى متحف بولاق واسس المتحف المصرى فى القاهره اللى بيضم النهارده كنوز مصر التاريخيه من العصور الفرعونيه اتكرم فى مصر أخد ألقاب بك باشا ونال احترام وتقدير كبير فى اوروبا الشارع اللى فيه المتحف المصري اتسمى شارع مارييت باشا تكريما لاسمه إتولد مارييت فى شمال فرنسا فى بلد اسمها بولون سور مير boulogne sur mer تبع مديرية با دو كاليه pas de calais مارييت كان عنده حداشر سنه لما اتوفى شامبوليون فجاءه سنة بعد ما حل لغز اللغه الهيروغليفيه فتح بوابة تاريخ مصر للعلما والباحثين نيستور لوت nestor hote إبن عم مارييت كان مصرولوجي وصاحب شامبليون وراح معاه مصر سنة اهتم مارييت بتاريخ مصر من صغره ولما اتوفى ابن عمه سنة اطلع على اوراقه وشاف موضوعات عن المصرولوجيا فسيطر الموضوع عليه وبدا يتعلم قبطي هيروغليفي وفي سنة عمل كتالوج للأثار المصريه الموجوده فى متحف بولون اعجب بيه المشرفين فعينوه فى وظيفه مساعد بسيطه فى متحف اللوفر فى باريس ودي كات اول خطوه مهمه فى حياته العلميه واللي وصلته لمصر والشهره كمصرولوجي ومكتشف أثار كبير فى مصر جسم ابو الهول قبل مارييت كان تحت الرمله فى سنة ومارييت عنده اتنين وتلاتين سنه طلب منه المسئولين فى متحف اللوفر إنه يروح مصر عشان يشتري شوية برديات يحطوها فى المتحف مع الأثارات المصريه المعروضه فسافر على مصر وأول ما وصل طلع على جبل المقطم واتفرج على القاهره من فوق وشاف مآذن الجوامع ووراها من بعيد الاهرامات فأتسحر من المنظر التاريخى الخلاب ومن يوميها اتعلق بتاريخ مصر واثارها نزل مارييت الأسواق واطلع على تجارة الانتيكات فى مصر وزعل لما لقى ان الأثارات وكنوز مصر دي موضوعها تجاري وانها بتتنهب وبتستنزف عن طريق التجار والسياح والعمال المصريين اللى بيساعدوا العلما فى حفر الارض وتطليع الاثار فكانوا بيحطوا حاجات صغيره فى جيوبهم ويبيعوها للخواجات الهبل اللى بيدفعوا عشان الحاجات دي وغير البيع من ناحيه تانيه عملية سرقة الاثار كات كمان بتدمر الأثارات ومعاها تاريخ مصر لإن كتير منها كان بيتاخد من حيطان المعابد المقابر والتماثيل مارييت بدل ما يفكر فى شرا البرديات اللى طلبها متحف اللوفر لقى نفسه عمال يفكر فى إيه اللى ممكن يعمله عشان ينقذ أثار مصر من النهب والإستنزاف إكتشاف مقابر العجل أبيس السيراپيوم العجل أبيس المقدس بعد شويه لاحظ مارييت إن فى القاهره فيه تماثيل كتيره لـ ابو الهول موجوده فى جناين الفيلات والسرايات وقدام معابد من عصور احدث من التماثيل فى الجيزه اسكندريه فقعد يفكر منين جت تماثيل ابو الهول اللى شبه بعض دي وفي مره بالصدفه وهو بيتمشى فى منطقة سقاره جنب هرم زوسر المدرج لمح راس تمثال لأبو الهول طالعه من الرمله مارييت ماكانش اول واحد يشوف ابو الهول ده بس كان اول واحد يلاحظ انه بيشبه بالظبط تماثيل ابو الهول اللى بيشوفهم فى القاهره واسكندريه ولما قرا عليه نص بيشير لـ أبيس العجل المقدس بتاع ممفيس اتجمعت فى دماغه كل الحاجات اللى كان قراها وسمعها وشافها بخصوص طريق تماثيل ابو الهول اللى اتقال عنه كتب المؤرخين ولكن ماحدش لقاه او عرف مكانه فقال لنفسه طيب ماهو جايز الطريق ده موجود هنا فى سقاره مارييت راح مأجر شوية عرب من الصحرا واداهم فؤوس قالهم يحفروا فطلع من تحت الارض تمثال لأبو الهول rightطريق تماثيل ابو الهول ده إتضح إنه ايام الفراعنه كان بيوصل معبدين ببعض ولما حفر مارييت فى المعبدين لقي مقابر لعجول أبيس ممفيس المقدسه العجل أبيس كان خدام الإله بتاح فى الديانه المصريه القديمه وكان وهو حي بيتقدس فى المعبد وكان الكهنه بيراعوه ولما يموت كان بيتحنط وتتعمل له طقوس ويتدفن ويجيبوا واحد بداله الإكتشاف ده ادى فكره كبيره عن الإحترام الديني لدرجة التقديس للحيوانات فى الثقافه المصريه القديمه واللي الرحاله اليونانيين ايام الفراعنه كتبوا عنه واستغربوا منه جدا لإنه ماكانش موجود فى الثقافه اليونانيه المنطقه اللى فى سقاره دي اتسمت سيرابيوم نسبه للإلاه سيرابيس جنب منطقة السيرابيوم اكتشف مارييت كمان مقبره تي اللى كان واحد من رجالة البلاط الملكي مقبرة تي بتزين حيطانها رسومات واقعيه بديعه ومناظر من عيشة المتوفي اليوميه لغاية الوقت ده ماكاتش فيه حاجه زيها اكتشفت أهمية الرسومات اللى اتلقت على حيطان المقبره دي انها ادت فكره كويسه عن عيشة المصريين ايام ما إترسمت مارييت قعد اربع سنين فى مصر وعمل حفريات واكتشافات فى اماكن كتيره منها الكرنك الدير البحرى ادفو وقدر ياخد فكره كويسه عن الحياه والثقافه والعقائد فى مصر القديمه وبعت معظم اللى لقاه لمتحف اللوفر فى باريس وبعد ما رجع فرنسا بقى مدير لمتحف اللوفر المتحف المصري المتحف المصري فخر مارييت ومصر مارييت رجع مصر تاني كمل الحفر والتنقيب والدراسات ابتدا يفكر من تاني فى موضوع حماية أثار مصر من عمليات النهب اللى كات بتحصل وقتها الخديوى اسماعيل اهتم بموضوع حماية الاثار المصريه وكان معجب بمارييت افكاره فعينه مدير للأثار المصريه وعمله مسئول عن كل عمليات الحفر والتنقيب عن الاثار فى مصز فأستقر فى مصر وما رجعش فرنسا تاني فى سنة مارييت فتح متحف مصري الانتيكخانه فى بولاق ومنع عمليات التنقيب الغير رسميه اللى كات بتم قبل كده من غير تصريح من الحكومه المصريه والمتحف المصري بقى نقطة مراقبه لعمليات الحفر وفي نفس الوقت مكان بتتجمع فيه ولازم تعدي عليه الأثارات اللى بتتلاقى عن طريق التنقيب العلمي او عن طريق الصدفه وبكده قدر مارييت انه يحد من عمليات نهب الاثار المصريه وتهريبها بره مصر لإنه كان بيؤمن إن الاثار دي ملك مصر والمصريين بس ومش ملك اى حد تاني غيرهم مارييت عمل إكتشافات كتيره كان من ضمنها إكتشاف معبد سيتي الاول وعمل دراسات وحفريات واسعه حوالين هرم سقاره طيبه جبانة أبيدوس ودندره ادفو وتانيس والدير البحري وبأمره وتحت رعايته اتزالت الرمله اللى كانت مغطيه جسم ابو الهول فبان كل جسمه زي ما بيتشاف النهارده قدام اهرامات الجيزه right مارييت نشر مؤلفات منها أبيدوس بحث فى تاريخ مصر مصاطب الدوله القديمه اتنشر وفوق كده هو اللى بنى قصه اوبرا عايده اللى لحنها الموسيقار فيردي فى سنة بعد وفاة مارييت اتنقل المتحف للجيزه وفي سنة اتنقل المتحف للقاهره فى المكان الموجود فيه دلوقتي فى شارع مارييت باشا جنب كوبري قصر النيل اللى بناه المهندس الفرنساوي دورجنون dourgnon على الطراز المصري اتحط لمارييت تمثال فى جنينة المتحف المصري كتكريم للعالم الكبير اللى خدم مصر وحمى أثارها مع انه ماكانش مصري لكن العلم والتحضر منفتحين مالهمش وطن ومنحه الخديوي درجة الباشاويه فبقى باشا واتدفن فى جنينة المتحف فى تابوت رخام وكرمته فرنسا وحطت له تمثال كبير فى بولون سور مير اللى إتولد فيها من مؤلفاته بالفرنساوي abydos apercu de histoire egypt les mastabas de ancien empire مراجع ceram gods graves and scholars lowe brydone norfolk benet the reader encyclopedia arrowsmith bristol the new encyclopædia britannica micropædia berton publisher مواقع ليا علاقه بالموضوع المتحف المصري القاهره http www egyptianmuseum gov eg متحف اللوفر باريس http www clevelandart org archive pharaoh center تصنيف مواليد تصنيف مصرولوجيين فرنساويين تصنيف وفيات